Държавен вестник, бр. 16, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  16
„Чл. 12. (1) Когато кметът на общината е 
внесъл проекта за бюджет в срока по чл. 11, 
ал. 7, общинският съвет приема бюджета на 
общината в срок до 45 работни дни от обна­
родването на закона за държавния бюджет на 
Република България за съответната година и в 
съответствие с единната бюджетна класификация.
(2) Когато кметът на общината е внесъл 
проекта за бюджет след изтичането на срока 
по чл. 11, ал. 7, общинският съвет приема бю­
джета на общината в срок до 15 работни дни 
от внасянето му от кмета на общината.
(3) При неспазване на срока по ал. 1, съот­
ветно – по ал. 2, за периода след изтичането на 
съответния срок до приемането на бюджета на 
общината на председателя на общинския съвет 
и на общинските съветници не се изплаща 
възнаграждение. Дължимото за този период 
възнаграждение на председателя на общин­
ския съвет и на общинските съветници им се 
изплаща, след като общинският съвет приеме 
бюджета на общината.“
§ 3. В чл. 15 се правят следните изменения:
1. В ал. 3 думата „приемането“ се заменя с 
„внасянето на проекта“, а думите „в срока по 
чл. 12“ се заличават.
2. В ал. 4 думите „Когато общинският съвет 
не е приел бюджета на общината в срока по 
чл. 12“ се заменят със „След внасяне на про­
екта за общински бюджет в общинския съвет 
от кмета на общината“. 
3. Алинея 5 се отменя.
§ 4. Член 18 се изменя така:
„Чл. 18. (1) Промени в общинския бюджет през 
бюджетната година се извършват при спазване 
на изискванията по чл. 11, ал. 9. Сроковете за 
внасяне и приемане на промените в общинския 
бюджет се определят в наредбата по чл. 9а.
(2) Промени в размера на бюджетните 
взаимоотношения на общините с централния 
бюджет през бюджетната година се извършват 
при условия и по ред, определени със закона 
за държавния бюджет на Република България 
за съответната година.“
§ 5. В чл. 28 се правят следните изменения 
и допълнения:
1. Създава се нова ал. 1:
„(1) Общинският съвет определя второсте­
пенните разпоредители с бюджетни кредити 
и приема бюджетните им сметки заедно с 
общинския бюджет по предложение на кмета 
на общината.“
2. Досегашните ал. 1 и 2 стават съответно 
ал. 2 и 3.
Законът е приет от 41-ото Народно събрание 
на 9 февруари 2011 г. и е подпечатан с офици­
алния печат на Народното събрание.
Председател на Народното събрание: 
Цецка Цачева
2191
МИНИСТЕРСКИ СЪВЕТ
ПОСТАНОВЛЕНИЕ № 36
ОТ 14 ФЕВРУАРИ 2011 Г.
за изменение на Устройствения правилник 
на Агенцията по вписванията, приет с По­
становление № 89 на Министерския съвет 
от 2007 г. (обн., ДВ, бр. 36 от 2007 г.; изм. 
и доп., бр. 110 от 2007 г., бр. 55 от 2008 г. и 
бр. 37 от 2010 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 3, ал. 2 числото „540“ се заменя 
с „552“.
§ 2. В приложението към чл. 3, ал. 2 се 
правят следните изменения:
1. В наименованието числото „540“ се за­
меня с „552“.
2. На ред „Специализирана администрация“ 
числото „492“ се заменя с „504“.
3. На ред „дирекция „Длъжностни лица по 
регистрация“ числото „85“ се заменя с „97“.
Заключителна разпоредба
§ 3. В Постановление № 88 на Министерския 
съвет от 2010 г. за определяне на първостепенния 
и второстепенните разпоредители с бюджетни 
кредити в Министерството на правосъдието 
(обн., ДВ, бр. 37 от 2010 г.; изм., бр. 63 от 
2010 г.) се правят следните изменения:
1. В § 2, т. 3 от заключителните разпоредби 
след думите „чл. 13, ал. 3“ се поставя запетая и 
думите „и в него“ се заменят с „числото „276“ 
се заменя с „256“ и“.
2. В приложението към чл. 2, ал. 2, на ред 
„3. Агенция по вписванията, включително терито­
риалните звена“ числото „540“ се заменя с „552“.
Министър-председател: 
Бойко Борисов
Главен секретар на Министерския съвет: 
Росен Желязков
2281
ПОСТАНОВЛЕНИЕ № 37
ОТ 14 ФЕВРУАРИ 2011 Г.
за приемане на Тарифа за таксите, които се 
събират по Закона за лечебните заведения
МИНИСТЕРСКИЯТ СЪВЕТ
П О С ТА Н О В И :
Член единствен. Приема Тарифа за такси­
те, които се събират по Закона за лечебните 
заведения.
Заключителни разпоредби
§ 1. Отменя се Тарифата за таксите, които 
се събират по Закона за лечебните заведения, 
приета с Постановление № 187 на Министер­
ския съвет от 1999 г. (ДВ, бр. 86 от 1999 г.).